90. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒ/ΣΗΣ ΚΑΙ ΑΝΤΙΠΡΟΕΔΡΟΥ  ΤΗΣ ΚΥΒΕΡΝΗΣΗΣ ΚΑΙ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 117830 της 9/15 Δεκ. 1987 (ΦΕΚ  Β΄ 719) Καθορισμός αντιστοιχίας των Γραμματειών των Δικαστικών Υπηρεσιών της Χώρας σε Διευθύνσεις, Τμήματα και Αυτοτελή Γραφεία. Έχοντας υπόψη: 1.Τις διατάξεις της παρ. 8 του άρθρ. 16 του Νομ. 1586/1986 (ΦΕΚ 37/1986 τ.Α΄). Σελ. 208,416(β) Τεύχος 1178-Σελ. 108 2.Το γεγονός ότι δεν υπάρχει αντιστοιχία οργανικών μονάδων των γραμματειών των δικαστικών υπηρεσιών της Χώρας προς τις οργανικές μονάδες, που αναφέρονται στις παρ. 3, 4 και 9 του άρθρ. 9 του Νομ. 1586/1986 (Διεύθυνση-Τμήμα-Αυτοτελές Γραφείο) και ως εκ τούτου υπάρχει ανάγκη καθορισμού αντιστοιχίας, αποφασίζουμε: Καθορίζουμε την αντιστοιχία των Γραμματειών των Δικαστικών Υπηρεσιών της Χώρας και των επιμέρους οργανικών τους μονάδων, σε Διεύθυνση, Τμήμα και Αυτοτελές Γραφείο όπως αναφέρονται στις παρ. 3, 4 και 9 του άρθρ. 9 του Νόμ. 1586/1986 ως εξής: 1.Η Γραμματεία του Ανωτάτου Ειδικού Δικαστηρίου, του Συμβουλίου της Επικρατείας, του Αρείου Πάγου, της Εισαγγελίας του Αρείου Πάγου, του Γενικού Επιτρόπου της Επικρατείας επί των Τακτικών Διοικητικών Δικαστηρίων, των Εφετείων, των Εισαγγελιών Εφετών, των Πρωτοδικείων, των Εισαγγελιών Πρωτοδικών, καθώς και των Ειρηνοδικείων και Πταισματοδικείων Αθηνών, Πειραιώς, Θεσσαλονίκης, Πατρών και Ειρηνοδικείου Ηρακλείου αντιστοιχεί σε Διεύθυνση. 2.Τα Τμήματα στα οποία διαιρούνται οι ως άνω υπηρεσίες σύμφωνα με τις διατάξεις του Οργανισμού των Δικαστηρίων αντιστοιχούν σε Τμήματα, εφ’ όσον έχουν ορισθεί να υπηρετούν σ’ αυτά τουλάχιστον πέντε υπάλληλοι. 3.Η Γραμματεία των λοιπών Ειρηνοδικείων και Πταισματοδικείων αντιστοιχεί σε Τμήμα, εφ’ όσον ο αριθμός των οργανικών θέσεων των υπαλλήλων αυτής είναι τουλάχιστον πέντε, ανεξαρτήτως του συνολικού αριθμού αυτών. 4.Η Γραμματεία των λοιπών Ειρηνοδικείων και Πταισματοδικείων αντιστοιχεί σε Αυτοτελές Γραφείο. 